Foto: Shawn Thew / dpa AQSh prezidenti Donald Tramp Kaliforniya shtatini o‘rmon yong‘inlari tufayli tabiiy ofat hududi deb e’lon qildi. Bu haqda u tvitterda xabar bergan. «Men dahshatli azob-uqubatlarni yengillashtirish uchun tezda javob berishni xohladim», - deya yozgan Tramp. Shuningdek, uning ta’kidlashicha, Kaliforniya uchun tabiiy ofat rejimini joriy etish borasidagi so‘rovni ma’qullagan. Foto: Justin Sullivan/Getty Images/AFP Kaliforniya janubida ikkita yong‘in avj olgan. Woolsey yong‘ini 33 ming gektar yerni qamrab oldi hamda 10%ga bartaraf qilindi. Yana bir yong‘in, Hill 1,8 ming gektar joyga tarqaldi va hozirda 75%ga bartaraf etilgan. Shtat janubidagi yong‘inlar oqibatida jami 179ta bino vayronaga aylandi, olov kamida 57 mingta bino-inshootlarga tahdid solmoqda. Kaliforniyada o‘rmon yong‘inlari tufayli 300 mingdan ortiq odam evakuatsiya qilingan. Kaliforniyada o‘rmon yong‘inlari oqibatida halok bo‘lganlar soni ortib boryapti